《酒边写兴别陈石泉》
宋代·董嗣杲

强求斗升禄，三年困山城。
覉栖不敢恨，眼为溪山明。
上借台府宽，下遂吟啸情。
束装待航归，积霖咽秋声。
排忧步园径，难舍曲折清。
东望气郁葱，绿槐冒飞甍。
缅怀交际欢，嚬笑阳春生。
求田役梦魂，投老归此耕。
愿心尚渺茫，别酒那忍倾。
归步故林月，寄梅坚斯盟。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。